पहले दिन ग्रीन ग्रोथ के मुद्दे पर चर्चा हुई, 11 मार्च तक चलेगा कार्यक्रम
PM Narendra Modi Post Budget Webinar Updates  प्रधानमंत्री नरेंद्र मोदी ने गुरुवार को पोस्ट बजट वेबिनार के पहले कार्यक्रम में ग्रीन ग्रेाथ पर लोगों को संबोधित किया।
प्रधानमंत्री नरेंद्र मोदी ने गुरुवार को पोस्ट बजट वेबिनार के पहले कार्यक्रम में ग्रीन ग्रेाथ पर लोगों को संबोधित किया। उन्होंने कहा- हमारी सरकार का बजट वर्तमान चुनौतियों के समाधान के साथ ही नए युग के सुधार को आगे बढ़ाता रहा है। पोस्ट बजट वेबिनार कार्यक्रम आज से शुरू हुआ है जो 11 मार्च तक चलेगा। इस दौरान 12 अलग-अलग सेक्टर पर चर्चा होगी और लोगों से बजट की घोषणाओं को बेहतर ढंग से लाागू करने के लिए सुझाव लिए जाएंगे।
प्रधानमंत्री नरेंद्र मोदी ने कहा कि 2014 के बाद से भारत में जितने बजट आए हैं उनमें एक पैटर्न रहा है। पैटर्न ये है कि हमारी सरकार का हर बजट वर्तमान चुनौतियों के समाधान के साथ ही नए युग के सुधार को आगे बढ़ाता रहा है।
उन्होंने आगे कहा कि यह बजट भारत को ग्लोबल ग्रीन एनर्जी मार्केट में एक लीड प्लेयर के रूप में स्थापित करने में भी एक बड़ी भूमिका निभाएगा।
भारत अपने लक्ष्यों को समय से पहले हासिल कर रहा
PM मोदी ने कहा कि हमारी सरकार का ट्रैक रिकॉर्ड रहा है कि भारत अपने लक्ष्यों को समय से पहले हासिल कर रहा है। उन्होंने कहा कि पावर कैपेसिटी बिजली क्षमता में हमने 40 % नॉन फॉसिल फ्यूल में 9 साल आगे का लक्ष्य हासिल किया है। इसी के साथ प्रधानमंत्री ने कहा कि ग्रीन ग्रोथ और एनर्जी ट्रांजिशन के लिए भारत की रणनीति के तीन स्तंभ हैं-
उन्होंने कहा कि इसी रणनीति के तहत एथेनॉल ब्लेंडिंग हो, PM कुसुम योजना हो सोलर मैन्युफैक्चरिंग के लिए इंसेंटिव देना हो, रूफटॉप सोलर स्कीम हो, कोल गैसीफिकेशन हो, बैटरी स्टोरेज हो।
PM मोदी के भाषण के कुछ मेन पॉइंट्स...
सप्तर्षि में से एक है ग्रीन ग्रेाथ
वित्त मंत्री निर्मला सीतारमण ने संसद में 2023-24 का केंद्रीय बजट पेश करने के दौरान सात आधार बताए थे। इन्हें सप्तर्षि कहा गया। सप्तर्षि में समावेशी विकास, वंचितों को वरीयता, बुनियादी ढांचे और निवेश, क्षमता विस्तार, ग्रीन ग्रेाथ, युवा शक्ति, और वित्तीय क्षेत्र शामिल है।
क्या है ग्रीन ग्रेाथ? 
केंद्रीय बजट 2023-24 के अनुसार ग्रीन ग्रेाथ देश में हरित औद्योगिक और आर्थिक परिवर्तन, पर्यावरण के अनुकूल कृषि तथा सतत ऊर्जा से जुड़ा है। कहा जा रहा है कि इससे बड़ी संख्या में हरित रोजगार के मौके मिलेंगे।
बजट में अलग-अलग क्षेत्रों और मंत्रालयों के लिए कई परियोजनाओं और पहलों की परिकल्पना की गई है। इनमें ग्रीन हाइड्रोजन मिशन, ऊर्जा परिवर्तन, ऊर्जा भंडारण परियोजनाएं, ग्रीन क्रेडिट कार्यक्रम, पीएम प्रणाम, गोबर्धन योजना, भारतीय प्राकृतिक खेती बायो-इनपुट संसाधन केन्‍द्र, मिष्टी और अमृत धरोहर शामिल हैं।